Diari Oficial de la Generalitat Valenciana


Sumari del DOGV 1551, del 27-05-1991 (1991/821289)

ORDRE de 6 de maig de 1991, per la qual s'estableixen ajudes als titulars d'explotacions cuniculiculars.
--------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/06/(1)/dof/vci/html**

### Dades del document

Número de DOGV
:   1551

Data del DOGV
:   27-05-1991

Secció del DOGV
:   DISPOSICIONS GENERALS

Número del document
:   1991/821289


Data del document
:   06-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 6 de maig de 1991, per la qual s'estableixen ajudes als titulars d'explotacions cuniculícoles.  
La cuniculicultura valenciana representa el 12% del total nacional. La millora de la competitivitat de les activitats desenvolupades per aquests ramaders té com a requisit previ l'augment qualitatiu dels seus productes i l?increment dels índexs productius i reproductius obtinguts en les explotacions.  
A hores d'ara, diversos organismes públics emprenen programes de selecció genètica de conills que són utilitzats per grups de ramaders que desenvolupen programes d'hibridació sobre la base dels esmentats programes de selecció.  
Per tot l?exposat es fa necessària la introducció d'aquest material genètic en les explotacions cuniculiculars.  
Per açò, vista la proposta del director general de Producció i Indústries Agràries, i en ús de les facultats que tinc atribuïdes  
ORDENE  
Article primer  
Aquesta ordre té per objecte l?establiment d'un sistema d'ajudes per a titulars d'explotacions cuniculículars situades. al territori de la Comunitat Valenciana que adquiresquen femelles per a la reposició dels seus efectius, d'acord amb les condicions que tot seguit s'especifiquen.  
Article segon  
1. Podran ser beneficiaris de les ajudes regulades en aquesta ordre els titulars de granges de conills de producció de carn.  
2. Per a ser beneficiaris, els cunilicultors a què es refereix el paràgraf anterior hauran de disposar: de la cartilla d'explotació ramadera actualitzada i complir els programes sanitaris establerts, o que s'establesquen per part de la Conselleria d'Agricultura i Pesca, i en especial els que fan referència a la vigilància sanitària de les explotacions.  
Article tercer  
1. Les ajudes que s'estableixen en aquesta normativa estaran dirigides a l'adquisició de conilles reproductores destinades a l?obtenció, en la granja mateixa, de futures femelles d'explotació (àvies). Les esmentades conilles s'hauran d'haver obtingut en un programa d'hibridació, l?objecte del qual siga la millora dels índexs productius i reproductius de les explotacions cuniculiculars. La Conselleria d'Agricultura i Pesca haurà de conéixer i autoritzar aquest programa.  
2. El nombre màxim de femelles amb dret a ajuda serà el que resulte d'aplicar el 15% a la totalitat de les existents en l'explotació.  
Article quart  
1. Les sol·licituds presentaran en una instància degudament emplenada i subscrita pels titulars de les explotacions cuniculiculars i s'adreçaran al Director General de Producció i Indústries Agràries. La presentació es farà als serveis territorials de la Conselleria d'Agricultura i Pesca.  
2. La sol·licitud es registrarà abans de l'adquisició dels animals i a més s'hi haurà de presentar la següent documentació:  
a) còpia del DNI o del CIF  
b) cartilla ramadera actualitzada  
c) informació sobre el programa d'hibridació origen de l'activitat reproductora.  
3. El termini per a sol·licitar l'ajuda serà fins al 15 d'octubre de 1991. Podran admetre's les sol·licituds presentades en l?esmentat termini que acullen adquisicions efectuades des de l'1 de març de 1991.  
Article cinqué  
1 . Les ajudes per a l?exercici 1991 es concediran per un import global d'1.500.000 PTA, amb càrrec a la línia pressupostària 709/000/91 de millora de l?estructura de la producció ramadera, del programa 714.20 sobre ordenació i millora de les produccions agràries.  
No obstant allò disposat en el paràgraf anterior, si la quantia total de l'ajuda superàs els crèdits assenyalats es prorratejarà entre els beneficiaris de la subvenció.  
2. La quantia màxima de les ajudes atorgades no superarà el 30% de les inversions realitzades. No obstant això, la subvenció que es concedesca no podrà superar la quantitat de 1.050 PTA per femella adquirida ni de 75.000 per beneficiari.  
Article sisé  
La concessió de les ajudes i la determinació de la quantia correspondrà al Director General de Producció i Indústries  
Agràries i es notificarà al sol·licitant amb indicació de la quantia de l'ajuda concedida.  
Article seté  
1. L'avaluació i seguiment de la correcta aplicació de les ajudes atorgades s'efectuarà per la Direcció General de Producció i Indústries Agràries.  
2. Per al pagament de les subvencions, el sol·licitant haurà de comunicar a l?esmentada direcció general l'adquisició dels exemplars de femella subvencionats i acompanyarà els justificants de pagament dels animals adquirits.  
3. Procedirà el reintegrament de les quantitats percebudes i l'exigència de l?interés de demora des del moment del pagament de la subvenció, en els següents casos:  
a) Incompliment de l?obligació de justificació.  
b) Obtenció de la subvenció sense tenir-ne les condicions requerides.  
c) Incompliment de la finalitat per a la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
DISPOSICIONS DEROGATORIES  
Resta derogada l?Ordre de 7 de setembre de 1988, de la Conselleria d'Agricultura i Pesca, per la qual s'estableixen ajudes per a la millora del valor nutritiu de subproductes agrícoles i l?ús en l'alimentació animal, per ser contrària a la normativa agrícola comunitària.  
DISPOSICIONS FINALS  
Primera  
Es faculta la Direcció General de Producció i Indústries Agràries per a dictar les disposicions necessàries per a l'aplicació de la present ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 6 de maig de 1991.  
El Conseller d'Agricutura i Pesca,   
LLUIS FONT DE MORA I MONTESINOS


Còpia Permalink ELI